**Պենելոպա Մարգարետ Լայվլի** (անգլ.՝ Penelope Margaret Lively, մարտի 17, 1933(1933-03-17)[…], Կահիրե, Եգիպտոս), անգլիացի գրող, ով գրել է ինչպես մեծերի, այնպես էլ փոքրերի համար։ Երեք անգամ արժանացել է Բուքերյան մրցանակի։ Մի անգամ՝ 1987 թվականին, հաղթող է ճանաչվել իր «*Լուսնային վագր»* վեպով։ 1973 թվականին «*Թոմաս Կեմպի ուրվականը»* վիպակի համար ստացել է Կարնեգի շքանշան։

Կենսագրություն
--------------

Պենելոպա Լայվլին ծնվել է 1933 թվականին Կահիրե քաղաքում, մեծբրիտանացիների ընտանիքում։ Վաղ մանկության տարիները նա անց է կացրել Եգիպտոսում, և 12 տարեկանում նա գնացել է Անգլիայի գիշերօթիկ դպրոց։ 1957 թվականին ամուսնացել է ակադեմիկոս Ջեկ Լայվլիի հետ, և միասին ապրել են Սուոնսիում, Օքսֆորդում և այլ վայրերում։ Ամուսինը մահացել է 1998 թվականին, իսկ Պենելոպա Լայվլին մինչև հիմա ապրում է Լոնդոնի հյուսիսում։

Ստեղծագործություններ
--------------------

### Մանկական ֆանտաստիկա

Որպես գրող՝ իր առաջին հաջողությունը Լայվլին ունեցել է մանկական ֆանտաստիկ գրականության ասպարեզում։ Առաջին գիրքը՝ *Astercote*, 1970 թվականին հրապարակվել է Հայնեմի հրատարակչատանը։ Այդ ֆանտաստիկ վեպը պատմում է ժանտախտից կործանված Կոդսուոլդս գյուղի և նրան հարևան միջնադարյան անտառապատ գյուղի մասին։

Առ այսօր Լայվլին հրապարակել է քսանից ավելի մանկական գրքեր, որոնցից նրան ավելի մեծ ճանաչում բերածներից են *Թոմաս Կեմպի ուրվականը* և *Բերքը ժամանակի հետ*  գրքերը։ 1973 թվականին նա Գրադարանների միության կողմից Բրիտանիայի տարվա լավագույն մանկական գրքի համար արժանացել է Կարնեգի շքանշանի։ Իր վերջին պարգևներից մեկը եղել է 1976 թվականին Ուիտբրեդովյան մրցանակը մանկական գրքի համար։ Այս երեք վեպերը՝ «*Astercote»*, «*Թոմաս Կեմպի ուրվականը»* և «*Բերքը ժամանակի հետ»*, մարմնավորել են 600, 300 և100 տարիներ առաջ եղած տեղի պատմություններ։ Ժամանակային այս սանդղակը ձևակերպվել է այնպես, թե ներկան մոտենում է, և չկա ճանապարհորդություն դեպի անցյալ։

«Մարկի խոսքերով» գրքի շապիկ
### Գեղարվեստական գրականություն

Մեծահասակների համար Լայվլիի գրած առաջին վեպը՝ «*Ճանապարհ դեպի Լիչֆիլդ*», հրատարակվել է 1977 թվականին և եղել է Բուքերյան մրցանակի անվանակարգում։ Նրան 1984 թվականին հաջողություն է բերել նաև «*Մարկի խոսքերով*» գիրքը, որը թաղարկվել է 1984 թվականին։ 1987 թվականին «*Լուսնային վագր*» գրքով Պենելոպան դարձել է Բուքերյան մրցանակի դափնեկիր։ Գիրքը պատմում է մի կնոջ փորձություննների մասին, ով հիվանդ էր քաղցկեղով։ Ինչպես Լայվլի բոլոր գրքերը, այնպես էլ հատկապես «*Լուսնային վագրը*», պատմում է հիշողության ուժի, ներկայի վրա անցյալի ազդեցության, ինչպես նաև անձնական և «պաշտոնական» կյանքի մասին։

Լայվլին հետապնդել է նաև ավելի լուսավոր ու պայծառ թեմաներ, որոնք կապ չունեն իր ֆանտաստիկ երկերի հետ։ Այդ աշխատությունններից են 2001 թվականին թողարկված *Բաց տունը* և 1994 թվականին լույս տեսած *Ջակարանդա Օլեանդր․ մանկության ընկալումները* գրքերը, որոնք Լայվլիի՝ Եգիպտոսում անցկացրած մանկության հիշողությունների մասին են։ Նրա վերջին աշխատությունը՝ *Պարող ձկները*, լույս է տեսել 2013 թվականին։

Ծանոթագրություններ
------------------

1. 1 2  Internet Movie Database — 1990.
2. 1 2  Internet Speculative Fiction Database — 1995.
3. 1 2  Encyclopædia Britannica
4. 1 2  *Deutsche Nationalbibliothek* Record #119173840 // Gemeinsame Normdatei (գերմ.) — 2012—2016.
5. ↑
6. ↑
7. ↑
8. ↑
9. ↑  The Man Booker Prize -fiction, 1977: The Shortlist: '...Peter Smart’s Confessions/ Great Granny Webster/ Shadows on our Skin/ The Road to Lichfield/ Quartet in Autumn' Արխիվացված 2019-05-14 Wayback Machine at themanbookerprize.com, Accessed 15 April 2018
10. ↑  «Книга «Лунный тигр»». 2013 թ․ ապրիլի 24. Վերցված է 2020 թ․ սեպտեմբերի 1-ին.
11. ↑  «Astercote». *www.goodreads.com*. Վերցված է 2020 թ․ օգոստոսի 31-ին.

Արտաքին հղումներ
----------------

Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պենելոպա Լայվլի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · MusicBrainz · Internet Speculative Fiction Database |
|  |
| Բառարաններ և հանրագիտարաններ | Բրիտանիկա · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90064185 · BNE: XX913529 · BNF: 11913151z · CiNii: DA00727927 · CONOR: 20315235 · GND: 119173840 · ICCU: CFIV083878 · ISNI: 0000000122839702 · LCCN: n79086308 · LNB: 000089025 · NDL: 00447864 · NKC: jn19990005138 · NLA: 35308825 · NLG: 64451 · NLP: a0000001128148 · NSK: 000161558 · NTA: 069557799 · NUKAT: n97071595 · PTBNP: 75230 · SUDOC: 026991799 · VIAF: 108497462 · WorldCat VIAF: 108497462 |

 |

 |